Ir-Regolament tal-Kummissjoni (KE) Nru 1252/2001
tas-26 ta' Ġunju 2001
li jemenda r-Regolament (KEE) Nru 1445/76 li jispeċifika l-varjetajiet differenti ta' Lolium perenne L.
IL-KUMMISSJONI TAL-KOMUNITAJIET EWROPEJ
Wara li kkonsidrat it-Trattat li jistabbilixxi l-Komunit$ Ewropea,
Wara li kkonsidrat ir-Regolament tal-Kunsill (KEE) Nru 2358/71 tas-26 ta' Ottubru 1971 dwar l-organizzazzjoni komuni tas-suq taż-żrieragħ [1], kif emendata l-aħħar bir-Regolament (KE) Nru 2371/2000 [2], u b'mod partikolari l-Artikolu 3(5) tiegħu,
Billi:
(1) Ir-Regolament tal-Kummissjoni (KEE) Nru 1445/76 [3], kif l-aħħar emendat bir-Regolament (KE) Nru 1389/2000 [4], elenka l-varjetajiet ta' Lolium perenne L. ta'persistenza għolja, tard jew tard medja, u ta' Lolium perenne L. ta'persistenza baxxa, tard medja, bikrija medja jew bikrija, fit-tifsira tad-disposizzjonijiet adottati skond l-Artikolu 3 tar-Regolament (KEE) Nru 2358/7
(2) Mill-aħħar emenda għar-Regolament (KEE) Nru 1445/76, żerriegħa iċċertifikata ta' ċerti varjetajiet ta' Lolium perenne L. m'għadhiex titqiegħed fis-suq, waqt li żerriegħa iċċertifikata ta' varjetajiet oħra tfaċċat fis-suq u se tkun imqiegħda fis-suq għall-ewwel darba matul is-sena tas-suq 2001/2002. Barra dan, l-applikazzjoni ta' kriterji għall-klassifikazzjoni ta' ċerti varjetajiet ta' Lolium perenne L. tirriżulta fl-inklużjoni tagħhom f'waħda mill-listi msemmija hawn fuq. L-Annessi tar-Regolament (KEE) Nru 1445/76 għandhom għalhekk jiġu emendati skond dan.
(3) Il-miżuri previsti f'dan ir-Regolament huma skond l-opinjoni tal-Kumitat ta' Ġestjoni għaż-Żrieragħ
ADOTTAT DAN IR-REGOLAMENT:
Artikolu 1
L-Annessi I u II tar-Regolament (KEE) Nru 1445/76 huma hawnhekk mibdula bl-Annessi ta' dan ir-Regolament.
Artikolu 2
Dan ir-Regolament għandu jidħol fis-seħħ fl-1 ta' Lulju 2001
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, 26 ta' Ġunju 2001